Los crímenes de Alicia

Los crímenes de Alicia (La krimoj de Alico) estas romano de la argentina verkisto Guillermo Martínez, kiu havigis al li la Premion Nadal de 2019. V. Fernández (6a de januaro 2019). «Guillermo Martínez gana el Premio Nadal con Los crímenes de Alicia». La Razón. Konsultita la 6an de januaro 2019. 

Ĝi estas sekvo de la romano Crímenes imperceptibles (Los crímenes de Oxford) (Nepercepteblaj krimoj (La krimoj de Oksfordo)). Same kiel ĉe tiu, temas pri trilero pri filologia malkovro rilata al la angla verkisto Lewis Carroll kaj ties implikoj en frataro de fakuloj pri la figuro de la fama verkisto kaj liaj dubindaj rilatoj al infaninoj.

La agado estas rakontata el unua persona "mi", kies nomo ne aperas; nur en la dua duono estas menciata kiel G., argentina studento, kio koincidas/kongruas kun la realo de la aŭtoro. La rakonto de la diversaj epizodoj estas trempitaj je cerbumado pri matematiko, probableco, logiko, priaj fakuloj ktp.

Intrigo 

 Unua. Dum krimserio en Oksfordo li traktis kun Arthur Seldom pri programo por esplori el manskribaĵo la momenton kaj agojn de la skribo. Li kontaktas kun Leyton Howard, grafologo, pri jam kreita tia programo. Li laboras por plibonigi ĝin. Seldom interesiĝis prie.
 Dua. Ranelagh rakontas pri la Frataro Lewis Carroll, la taglibroj de LC, el kiuj kelkaj partoj estis malaperigitaj, la rilatoj inter LC kaj Alice, kaj mistero pri rompo fare de la familio de Alice (pri kio eble temus la malaperigitaj partoj).
 Tria. Kristen Hill trovis paperpeceton pri la malaperigita paĝo el la taglibro.
 Kvara. Grafologia analizo de la unua duono de frazo en la paperpeco.
 Kvina. Flirto kun Sharon, librovendistino kaj ankaŭ fakulo pri LC.
 Sesa. Prezento de ĉiuj membroj de la frataro, sed Kristen ne venis; ŝi estis aŭtofrapita la antaŭan nokton.
 Sepa. Seldom cerbumas pri la akcidento (?) de Kristen.
 Oka. Seldom cerbumas pri la situacio de Kristen kaj de li mem post iama akcidento.
 Naŭa. Kristen en hospitalo montras al li kaj al Seldom foton faritan de LC de nuda infanino. La triopo komentas la akcidenton (?) kaj la gravon de la mistera frazo en la paperpeco.
 Deka. En hospitala kafejo filozofia babilado kun Seldom. Poste la policestro Petersen pridemandas Seldom pri la gravo, eĉ ekonomia, de la trovo kiun faris Kristen.
 11a. Kristen ne plu piediros nek naskos. Nova flirtado kun Sharon, kiu estas fakte kolegino de Kristen.
 12a. La frataro cerbumas pri la frazo en la paperpeco kaj la rompokazo fare de la patrino de Alice kaj kiel tio influas la decidon pri la kontrakto por la publikigo de la taglibroj.
 13a. La eldonisto Hinch suspektinde pridemandas lin ĉu Kristen komentis ion pri la akcidento (?) kaj finfine ricevas la kontrakton el la frataro por la publikigo de la taglibroj de LC.
 14a. Esploroj pri la sonoj de la momento de la akcidento (?). Seldom sugestas lin alproksimiĝi al Kristen ĉu por scii la finon de la frazo ĉu por helpi ŝian rekuperon.
 15a. La patrino de Kristen informas lin pri ŝia estonteeco. Vizito al Kristen en la hospitalo, zorgita de religiulino Rosaura.
 16a. Esploroj pri aŭtoj. Oni trovis tiun de la akcidento (?). Hinch ĵus mortis.
 17a. Policestro Petersen informas prie. Hinch mortis venenita je bombonoj, kun kiuj venis alia foto de nuda infanino.
 18a. Cerbumoj kun Seldom ĉu la krimoj estas bazitaj sur la rakontoj de Alico.
 19a. Henry Haas estas batita de patro, kolera ke li alproksimiĝis al sia filino. Li havas ĉambron kun portreoj de infaninoj. 
 20a. Letero de la patrino de Kristen al G demandante pri ŝi. G vizitas Kristen kaj informas ŝin pri la venenigo de Hinch. Li konfesas, ke ne nur la triopo sciis pri la frazo kaj ŝi koleriĝas.
 21a. Ĵurnalisto Anderson rakontas, ke Hinch havis amason de foroj de nudaj infaninoj. Klaso de Seldom pri logikaj serioj. Tiu ricevas foton de LC kun Alice preskaŭ kisantaj unu la alian. Li supozas, ke ankaŭ li suferos atakon.
 22a. Ankaŭ la policestro Petersen kaj la fratarestro Ranelagh scias pri la amasa fotokomerco de Hinch kaj konfirmas, ke ankaŭ aliaj frataranoj ricevis foton.
 23a. Ankaŭ Josephine ricevis foton. Ŝi rakontas pri siaj esploroj pri la mankantaj tekstoj kaj la deziroj de Mrs. Liddell, patrino de Alice, por edzinigi ŝin.
 24a. Pli da cerbumoj pri logikaj serioj. Anderson malaperas.  
 25a. G remas kun Laura Raggio, kiu memoras la memmortigon de sia filino Albertina, preskaŭ 12-jaraĝa, eble enamiĝinta de aĝulo, kiun la patrino mortigus. Ili trovas la kapon de Anderson en la rivero.
 26a. Kunsido de la frataro (ĝis la ĉapitro 30a). Petersen rilatas la tri murdojn kun detalo el la verkoj pri Alico kaj petas informon pri la fotoj.
 27a. Raymond Martin rakontas pri la fotoj de LC, ne nur de infaninoj. Thornton Reeves levas dubon pri la senkulpeco de LC. Josephine rememoras onidirojn prie. Albert Raggio sugestas kiel murdiston iun kiu suferis pederastion aŭ eĉ iun kiu preskaŭ pedofilas, kvazaŭ indikante Haas. Haas priskribas la evoluon de la fotoj de nudaĵoj, senkulpigante LC. Laura Raggio alvokas artoneceson de LC. Kulpigas Henry Haas ankaŭ ke li suferis ĉantaĝon de Anderson.
 28a. Seldom resumas la logikan serion kaj rivelas, ke la lastajn fotojn sendis Petersen.
 28a, sekvo. Sekvas Seldom, analizas ĉiujn eblojn, kaj teorion ke Kristen komplotis kontraŭ Hinch. Tiam Rosaura alportas atenditan leteron de Kristen.
 29a. Letero de Kristen (kun la ĉapitro 29a, sekvo). Ŝi rivelas la tutan frazon kaj la sugeston ke la rompo fare de Mrs. Liddell rilatis al timo ke LC pretendis ne Alice, sed ŝian fratinon Ina. Poste ŝi kontaktis kun Hinch pri la ricevita foto. Ili interkonsentis pri libro pria, sed li klopodas seksaliron kaj dum la lukto ŝi vidis la kaŝitajn fotojn...
 29a, sekvo... kaj ke ŝi venenigis Hinch kaj ŝin mem.
 30a. Anderson murdis, preskaŭ nevole, agentoj de M15 por senkulpigi la Pincon, protektanton de la frataro, kaj al gravaj klientoj de la fotoj de Hinch.
 Epilogo. Estis la patrino de Kristen kiu fakte sendis la bombonojn al Hinch. Ŝi konfesas tion al G, kiu foriras ĉar la M15 povus atenci ankaŭ lin.

Referencoj

Bibliografio
 Guillermo Martínez, Los crímenes de Alicia (1a eldono). Ediciones Destino. 2019. pp. 333. ISBN 978-84-233-5510-5.
Eksteraj ligiloj
  V. Fernández (6a de januaro 2019). «Guillermo Martínez gana el Premio Nadal con Los crímenes de Alicia». La Razón. Konsultita la 6an de januaro 2019. 
 En Babelio.com

Kategorio:Hispanlingvaj romanoj
Kategorio:Libroj aperintaj en 2019